CELEX: 52012PC0779
Language: mt
Date: 2012-12-19
Title: Proposta għal DEĊIŻJONI TAL-KUNSILL li tistabbilixxi l-pożizzjoni li għandha tittieħed mill-Unjoni Ewropea fi ħdan il-Kunsill Internazzjonali taż-Zrieragħ fir-rigward tal-estensjoni tal-Konvenzjoni dwar il-Kummerċ taċ-Ċereali tal-1995

|
			
		
		
		52012PC0779
		
			Proposta għal DEĊIŻJONI TAL-KUNSILL li tistabbilixxi l-pożizzjoni li għandha tittieħed mill-Unjoni Ewropea fi ħdan il-Kunsill Internazzjonali taż-Zrieragħ fir-rigward tal-estensjoni tal-Konvenzjoni dwar il-Kummerċ taċ-Ċereali tal-1995 /* COM/2012/0779 final - 2012/0362 (NLE) */
			
				
		
		
			
			   	MEMORANDUM TA’ SPJEGAZZJONI
1.           Il-Konvenzjoni dwar
il-Kummerċ taċ-Ċereali tal-1995 (minn hawn ’il quddiem
imsejħa “l-Konvenzjoni”) ġiet konkluża mill-Komunità permezz
tad-Deċiżjoni tal-Kunsill 96/88/KE[1]
sat-30 ta’ Ġunju 1998 u, minn dak iż-żmien ’l
hawn, ġiet estiża b’mod regolari. Il-Konvenzjoni ġiet
estiża l-aħħar permezz tad-deċiżjoni tal-Kunsill
Internazzjonali taż-Żrieragħ f’Ġunju tal-2011, u se
tibqa’ fis-seħħ sat-30 ta’ Ġunju 2013.
2.           Huwa fl-interess tal-Unjoni
li l-Konvenzjoni tiġi estiża għal darb’oħra għal
perjodu ta' mhux aktar minn sentejn.
3.           L-estensjoni tal-Konvenzjoni
tinvolvi li tittawwal il-kontribuzzjoni tal-UE għall-baġit
amministrattiv tal-Kunsill Internazzjonali taż-Żrieragħ, li
jkopri kemm il-Konvenzjoni dwar il-Kummerċ taċ-Ċereali tal-1995
u kemm il-Konvenzjoni dwar l-Għajnuna Alimentari tal-1999. Dik
il-kontribuzzjoni hija inkluża fil-partita 05 06 01
tal-baġit tal-UE (msejħa "l-Ftehimiet Agrikoli
Internazzjonali").
4.           L-għan ta’ din il-proposta hu li tinkiseb
l-awtorizzazzjoni tal-Kunsill sabiex il-Kummissjoni tivvota, f’isem l-Unjoni,
favur l-estensjoni tal-Konvenzjoni dwar il-Kummerċ taċ-Ċereali
sat-30 ta’ Ġunju 2015, fi ħdan il-Kunsill
Internazzjonali taż-Żrieragħ.
2012/0362 (NLE)
Proposta għal
DEĊIŻJONI TAL-KUNSILL
li tistabbilixxi l-pożizzjoni li
għandha tittieħed mill-Unjoni Ewropea fi ħdan il-Kunsill
Internazzjonali taż-Zrieragħ fir-rigward tal-estensjoni
tal-Konvenzjoni dwar il-Kummerċ taċ-Ċereali tal-1995
IL-KUNSILL TAL-UNJONI EWROPEA,
Wara li kkunsidra t-Trattat dwar il-Funzjonament
tal-Unjoni Ewropea, u b’mod partikulari l-Artikolu 207, flimkien
mal-Artikolu 218(9), tiegħu,
Wara li kkunsidra l-proposta tal-Kummissjoni,
Billi:
(1)       Il-Konvenzjoni dwar
il-Kummerċ taċ-Ċereali tal-1995 ġiet konkluża
mill-Komunità permezz tad-Deċiżjoni tal-Kunsill 96/88/KE[2] u
ġiet estiża b’mod regolari għal perjodi oħra ta’ sentejn.
Il-Konvenzjoni kienet estiża l-aħħar f’Ġunju 2011
permezz ta’ deċiżjoni tal-Kunsill Internazzjonali
taż-Żrieragħ, u se tibqa’ fis-seħħ
sat-30 ta’ Ġunju 2013. Huwa fl-interess tal-Unjoni li din
terġa’ tiġi estiża. Għalhekk, il-Kummissjoni, li
tirrappreżenta lill-Unjoni fil-Konvenzjoni dwar il-Kummerċ
taċ-Ċereali, għandha tiġi awtorizzata tivvota favur din
l-estensjoni,
IDDEĊIEDA KIF ĠEJ: 
Artikolu 1
Il-pożizzjoni li għandha
tittieħed mill-Unjoni fi ħdan il-Kunsill Internazzjonali
taż-Żrieragħ hija li tivvota favur l-estensjoni tal-Konvenzjoni
dwar il-Kummerċ taċ-Ċereali tal-1995 għal perjodu
ieħor ta’ mhux aktar minn sentejn.
Il-Kummissjoni b’dan hija awtorizzata tesprimi
din il-pożizzjoni fi ħdan il-Kunsill Internazzjonali
taż-Żrieragħ.
Artikolu 2
Din
id-Deċiżjoni għandha tidħol fis-seħħ fil-jum
tal-adozzjoni tagħha.
Magħmul fi Brussell,
                                                                       Għall-Kunsill
                                                                       Il-President
DIKJARAZZJONI
FINANZJARJA LEĠIŻLATTIVA
 Il-qasam tal-politika: L-agrikoltura u l-iżvilupp rurali L-attività: L-aspetti internazzjonali tal-qasam tal-politika tal-agrikoltura u l-iżvilupp rurali 
 Titlu tal-azzjoni: Estensjoni tal-konvenzjoni dwar il-kummerċ taċ-ċereali tal-1995 
1.           LINJA TAL-BAĠIT + INTESTATURA:
L-intestatura nru 4 – L-UE bħala
sieħba globali
05 06 01: Il-ftehimiet agrikoli
internazzjonali
2.           ĊIFRI GLOBALI
2.1.        Allokazzjoni totali għall-azzjoni (approprjazzjonijiet
operattivi): EUR 0.833 miljun
2.2.        Perjodu ta’ applikazzjoni: mill-1 ta’ Lulju 2013
sat-30 ta’ Ġunju 2015
2.3.        Stima globali multiannwali tan-nefqa (f'miljuni ta’ EUR),
suġġetta għall-approvazzjoni tal-Baġit għall-2014 u
l-2015 mill-Awtorità tal-Baġit
   || 2013/14 || 2014/15 || It-total 
 Impenji || 0.406 || 0.427 || 0.833 
 Ħlasijiet || 0.406 || 0.427 || 0.833 
2.4.        Kompatibbiltà
mal-ipprogrammar finanzjarju u mal-perspettiva finanzjarja
X       Il-proposta
hija kompatibbli mal-ipprogrammar finanzjarju eżistenti
2.5.        Impatt finanzjarju fuq id-dħul
X       L-ebda
implikazzjoni finanzjarja (l-azzjoni tinvolvi aspetti tekniċi dwar
l-implimentazzjoni ta’ miżura).
3.           KARATTERISTIĊI
TAL-BAĠIT
 Tip ta’ nefqa || Nefqa ġdida || Kontribuzzjoni tal-EFTA || Kontribuzzjoni tal-pajjiżi applikanti || Intestatura fil-Perspettiva Finanzjarja 
 Obbligatorja || Iddifferenzjata || LE || LE || LE || 4. L-UE bħala sieħba globali 
4.           BAŻI LEGALI
L-Artikolu 207 flimkien
mal-Artikolu 218(9) tat-Trattat (it-TFUE).
5.           DESKRIZZJONI U RAĠUNIJIET
5.1.        Ħtieġa ta’ intervent mill-Komunità
Minħabba l-importanza ekonomika
tagħha, b’mod speċjali fis-settur agrikolu, l-UE għandha tkun
irrappreżentata fi ftehimiet agrikoli internazzjonali, li huma mezz
importanti kif jiġu segwiti l-iżviluppi globali u kif jitħarsu
l-interessi tal-Unjoni fir-rigward tal-prodotti kkonċernati.
Permezz tal-ħlas tal-kontribuzzjonijiet
tas-sħubija tal-UE lill-Kunsill Internazzjonali
taż-Żrieragħ (l-IGC) jistgħu jintlaħqu
l-għanijiet tal-ftehimiet internazzjonali. L-IGC, li huwa responsabbli
għall-amministrazzjoni tal-Konvenzjoni dwar il-Kummerċ taċ-Ċereali
tal-1995 u tal-Konvenzjoni dwar l-Għajnuna Alimentari tal-1999,
jippromwovi l-għanijiet ta’ dawn il-ftehimiet, inklużi
l-kooperazzjoni internazzjonali, l-iskambju tat-tagħrif statistiku,
il-previżjoni tax-xejriet tas-suq, eċċ. u,
għall-Konvenzjoni dwar l-Għajnuna Alimentari, il-garanzija li
l-Unjoni Ewropea tagħti ammont minimu ta’ għajnuna alimentari
lill-pajjiżi li qegħdin jiżviluppaw. Għalhekk, huwa
fl-interess tal-UE li tkun parti minn dawn il-Konvenzjonijiet.
Il-kontribuzzjonijiet tas-sħubija huma
deċiżi fuq bażi annwali u hemm l-obbligu li jitħallsu
sakemm l-UE tibqa’ membru tal-Konvenzjonijiet.
Jidher ċar li, li kieku l-UE kellha
twettaq l-istess azzjonijiet li jwettaq l-IGC weħidha, l-ispiża
totali ta’ dawn l-azzjonijiet kienet tkun ferm ogħla mill-ispiża
tal-kontribuzzjonijiet tas-sħubija.
5.2.        Azzjonijiet previsti u arranġamenti
għall-intervent tal-baġit
L-UE tħallas kontribuzzjonijiet
tas-sħubija fuq bażi annwali lill-Kunsill Internazzjonali
taż-Żrieragħ u hemm l-obbligu li dawn jitħallsu sakemm l-UE
tibqa’ firmatarja tal-Konvenzjonijiet.
Il-Kummissjoni Ewropea tipparteċipa
bis-sħiħ fl-attivitajiet tal-IGC u tisfrutta bis-sħiħ
il-benefiċċji tas-sħubija.
6.           IMPATT FINANZJARJU
6.1.        Impatt finanzjarju totali
fuq l-approprjazzjonijiet operattivi
Impenji (sa tliet ċifri wara l-punt
deċimali): EUR 0.833 miljun għall-perjodu ta’ sentejn:
EUR 0.406 miljun għall-2013/l-2014 u EUR 0.427 miljun
għall-2014/l-2015.
6.2.        Kalkolu
In-nefqa involuta fl-applikazzjoni
taż-żewġ Konvenzjonijiet hija koperta bil-kontribuzzjonijiet
annwali tal-membri kollha tal-Konvenzjoni dwar il-Kummerċ
taċ-Ċereali.
Il-kontribuzzjoni ta’ pajjiż membru
hija stabbilita skont l-għadd ta’ voti attribwiti lill-membru
kkonċernat u skont l-importanza tiegħu fis-suq internazzjonali.
Hemm total ta’ 2 000 vot
fil-Konvenzjoni dwar il-Kummerċ taċ-Ċereali, li minnhom huwa
stmat li l-Unjoni Ewropea għandha 380 fl-2013/l-2014 u fl-2014/l-2015.
Għall-2013/l-2014, in-nefqa stmata għal kull vot hija ta’ EUR 1 070,
li jfisser li l-UE se jkollha tħallas kontribuzzjoni ta’
EUR 0.406 miljun. Għall-2014/l-2015, u filwaqt li jitqies
l-aġġustament tal-prezz għal kull vot, in-nefqa stmata hija ta’
EUR 0.427 miljun. Dawn l-ammonti diġà jinkludu żieda ta’ marġni
tas-sikurezza ta’ 10 % (ir-rati tal-kambju, it-tibdil mhux mistenni
fl-organizzazzjoni, eċċ.). Għall-kalkoli ntużat stima ta’
rata tal-kambju ta’ EUR 1.25 = GBP 1.
7.           IMPATT FUQ IN-NEFQA MARBUTA MAL-PERSUNAL U FUQ IN-NEFQA
AMMINISTRATTIVA
7.1.        Impatt fuq ir-riżorsi umani
 Tipi ta’ karigi || Persunal li għandu jingħata kariga ta’ ġestjoni tal-azzjoni billi jintużaw ir-riżorsi eżistenti || It-total || Deskrizzjoni tal-ħidmiet li ġejjin mill-azzjoni 
 Numru ta’ karigi permanenti || Numru ta’ karigi temporanji ||   
 Uffiċjali permanenti jew persunal temporanju || A B C || 0.2 0.1 – || – – – || 0.2 0.1 – || Tħejjija għall-attendenza fil-laqgħat tal-IGC u s-segwitu tagħhom 
 Riżorsi umani oħrajn || – || – || – ||   
 It-total || 0.3 || – || 0.3 ||   
7.2.        Impatt finanzjarju globali
tar-riżorsi umani
 Tip ta’ riżorsi umani || Ammont f’EUR || Metodu tal-kalkolu 
 Uffiċjali Persunal temporanju || 36 600 || 0.3 x 122 000 
 Riżorsi umani oħrajn ||   ||   
 It-total || 36 600 ||   
8.           SEGWITU U EVALWAZZJONI
8.1.        Arranġamenti għas-segwitu
Is-servizzi tal-Kummissjoni se
jipparteċipaw bis-sħiħ fid-diversi laqgħat tal-IGC
(il-kumitati amministrattivi, il-laqgħa tal-Kunsill), li huma l-korpi
regolatorji tal-organizzazzjoni li għandhom ir-responsabbiltà
jistabbilixxu l-kontribuzzjonijiet baġitarji.
Ir-rapporti dwar dawn il-laqgħat u dwar
id-deċiżjonijiet meħuda waqt dawn il-laqgħat huma
ppubblikati u huma disponibbli bla ħlas għall-membri.
9.           MIŻURI KONTRA L-FRODI
L-eżekuzzjoni u l-kontroll
tal-kontribuzzjonijiet tal-UE għandhom jiġu eżaminati
f’konformità mar-regoli previsti mill-IGC.
Il-modalitajiet speċifiċi ta’
verifika u ta’ kontroll huma stabbiliti fil-bażi legali ta’ din
l-organizzazzjoni internazzjonali.
Il-kontijiet ta’
din l-organizzazzjoni huma ċċertifikati minn awditur estern
indipendenti. Din iċ-ċertifikazzjoni tintbagħat lill-entità
kompetenti tal-IGC bil-ħsieb li tiġi approvata u sussegwentement
ippubblikata.
[1]               ĠU L 21, 27.1.1996, p. 47.
[2]                      ĠU L 21,
27.1.1996, p. 47.